Bassekou Kouyaté
Bassekou Kouyaté (Garana, 1966) is in muzikant út Maly dy’t ferneamd waard as firtuoas Ngoni-bespiler en modernisearrer fan de muzyk fan de West-Afrikaanske Griots. Ngoni ba is de namme fan syn band.

Libben
Hy waard berne yn Garana, yn Barouéli Cercle, 60 kilometer fan Ségou. Doe't er tolve jier wie sette er útein mei it bespyljen fan de Ngoni. Ein jierren 80 ferhuze er nei de haadstêd Bamako.

Kouyaté syn album Segu Blue waard 2007 ynternasjonaal útbrocht troch ‘’Out Here Records’’ . It album waard produsearre troch Lucy Duran. Teffens hat er meidien op in tal platen fan Toumani Diabaté  en yn ferskate Europeeske lannen konserten jûn.

Kouyaté syn frou, Ami Sacko, is ek muzikant en spilet yn syn band. Syn heit Mustapha Kouyaté bespile de ngoni en mem Yagaré Damba wie in praise-sjongster.

Yn 2013 ferskynde Kouyate, mei Amy Sacko and Ngoni ba, op The Proms.

Diskografy 
 Toumani Diabaté: Songhai (Nuevos Medios, 1989)
 Toumani Diabaté: Djelika (Hannibal, 1995)
 Ali Farka Touré: Savane (World Circuit, 2006)
 Bassekou Kouyaté & Ngoni ba: Segu Blue (2007)
 Bassekou Kouyaté & Ngoni ba: I speak Fula (2009)
 Bassekou Kouyaté & Ngoni Ba: Jama ko (Out Here Records, 2013)
 Bassekou Kouyaté & Ngoni Ba: Ba Power (Glitterbeat, 2015)
 Bassekou Kouyaté & Ngoni Ba: Miri (Outhere Records, 2019)

Filmografy 
 2008: Throw Down Your Heart, fan Sascha Paladino: as himsels
 2013: The Africa Express, fan Renaud Barret en Florent de La Tullaye: as himsels
 2016: Easy Man, fan Jasper Cremers en Dennis de Groot: as himsels
 2016: Mali Blues, fan Lutz Gregor: as himsels

Prizen 
 2008 - BBC3 Awards for World Music - Album fan it Jier & Afrikaansk Artyst fan it Jier.
 2007: Tamani foar de beste fideoklip
 2010: Kora Award yn de kategory 'Bêste tradisjonele keunstner'

Keppelings om utens 
 Out Here Records
 Bassekou Kouyaté op Facebook

Malineesk muzikant
Persoan fan Bambara-komôf
Persoan berne yn 1966